Sander Sagosen

Sander Sagosen (født 14. september 1995 i Trondheim) er en norsk håndballspiller som spiller for Aalborg Håndbold og Norges herrelandslag i håndball. 

Han var bakspiller for Paris Saint-Germain Handball 2017–2020 og for THW Kiel 2020–2023. I perioden 2013–14 var han elev ved Norges Toppidrettsgymnas i Bærum. Han ble kåret til «Årets unge spiller i verden» både i 2015, 2016 og 2017. Han spilte på Norges lag som tok sølv i VM 2017 i Frankrike, sølv i VM 2019 i Danmark og Tyskland og bronse i EM 2020. I EM 2016, VM 2017, EM 2018, VM 2019 og EM 2020 ble han tatt ut på «all star team». Han har også et stort personlig sponsorobjekt med personlig avtaler med Adidas og signerte sommeren 2020 en stor avtale med TrønderEnergi, som regnes som en av de største personlige sponsoravtalene for håndballspillere i verden.

 Karriere 
 Klubb 
Sagosen spilte i Norge for ,  og for  i Postenligaen før han i april 2014 signerte en treårskontrakt med Aalborg Håndbold i Danmark. I 2016 skrev han kontrakt med den franske klubben Paris Saint-Germain Handball (PSG) med oppstart før sesongen 2017/18. Han ble værende i PSG frem til sommeren 2020, da han startet i THW Kiel. Med Kiel vant han mesterligaen i håndball for menn sesongen 2019/2020. På grunn av koronaviruspandemien ble semifinalene og finalen spilt først i desember 2020. Sagosen var en av de toneangivende spillere og scoret sju mål mål da Kiel slo .Sagosen storspilte da Kiel vant Champions League. VG. Besøkt 29. desember 2020.

Sesongen 2023/2024 spilte han for Kolstad Håndball. Den 13. februar 2025 signerte Sagosen en fire et halvt år lang kontrakt med den danske klubben Aalborg Håndbold.

 Landslag 
Han gjorde sin A-landslagsdebut mot Kroatia under Bring Cup 2013. Under denne turneringen storspilte han i kampen mot Danmark og scoret totalt seks mål i turneringen. Han ble i etterkant uttatt til Håndball-EM 2014 for menn i Danmark. I EM 2016 der Norge kom på fjerdeplass ble han som eneste nordmann tatt ut på all star team som beste midtback. Sagosen ble også tatt ut på «all star»-teamet under VM 2017 der Norge tok sølv etter Frankrike.

Han kom også på «all star team» i EM 2018 der Norge  ble nummer sju, i VM 2019 der Norge tok sølv etter Danmark og i EM 2020 der Norge tok bronse.

I EM 2020 i Norge og Sverige (og Østerrike, selv om Norge ikke spilte der) satte Sagosen ny scoringsrekord for mesterskapet med 62 mål. Kiril Lazarov hadde den gamle fra 2010. 

 Referanser 

 Eksterne lenker 

 Sander Sagosen  på aalborghaandbold.dk
 Sander Sagosen  på www.SPOX.com
 Sander Sagosen på Handball-Talents.com
 Far og sønn på samme lag på www.MerHandball.com
 Sander Sagosen går til Aalborg Håndbold i Budstikka.no

Kategori:Personer fra Trondheim kommune
Kategori:Norske håndballspillere
Kategori:Spillere i Håndball-EM 2014 for menn
Kategori:Spillere i Håndball-EM 2016 for menn
Kategori:Spillere i Håndball-EM 2018 for menn
Kategori:Spillere i Håndball-EM 2020 for menn
Kategori:Spillere i Håndball-EM 2022 for menn
Kategori:Spillere i Håndball-VM 2017 for menn
Kategori:Spillere i Håndball-VM 2019 for menn
Kategori:Håndballspillere for Haslum HK
Kategori:Håndballspillere for Kolstad IL
Kategori:Deltakere for Norge under Sommer-OL 2020
Kategori:Håndballspillere under Sommer-OL 2020
Kategori:Deltakere for Norge under Sommer-OL 2024
Kategori:Håndballspillere under Sommer-OL 2024